Never Say Never Again

Never Say Never Again (euskaraz Ez esan berriro inoiz ez) 1983ko Irvin Kershner ingeles zinema zuzendariaren espioitza filma da, Ian Fleming idazlearen Thunderball eleberrian oinarritua, James Bond pertsonaia protagonista duena. Bertan, Sean Connery, Kim Basinger, Klaus Maria Brandauer, Barbara Carrera, Max von Sydow, Bernie Casey eta Rowan Atkinson aktoreek antzeztu zuten.

Izenburuak 1971n Diamonds Are Forever filmatzen amaitutakoan Sean Conneryk prentsaurreko batean egin zuen adierazpen bati erreferentzia egiten dio, hots, James Bond pertsonaia ez zuela "Inoiz berriro" antzeztuko, handik 12 urtera, jada 52 urte zituela, berriz ere eta azken aldiz anteztu baitzuen. Gainontzeko James Bonden film gehienak ez bezala, ez zen Eon ekoiztetxearen lana izan: horren ondorioz, urte hartan bertan, etxe hark ekoitzi eta Roger Moore aktoreak anteztutako Octopussy filmarekin lehiatu zen.

Kokalekuotan filmatu zen: Kosta Urdina (Frantzia), Almería (Espainia), Bahamak eta Ingalaterrako Elstree estudioak.

 Argumentua 
SPECTRE erakundeak bi bonba nuklear atzeman ditu: eskatutakoa ordaintzen ez badiote,Erresuma Batuko lehen ministroari Britainia Handiko hiriren batean lehertuko dituelako mehatxua egiten dio. MI6ko M (Edward Fox) buruzagiak James Bond (Sean Connery) agente sekretua SPECTRE desegin eta munduaren holokaustoa saihesteko, Bahametara bidali du. Bondek Domino Petachi (Kim Basinger) izeneko emakume ederraren laguntza du, Maximilian Largoren (Klaus Maria Brandauer) neskalaguna dela jakin gabe, hots, SPECTRE erakundearen lehenbiziko agentea eta Bonden anaiaren hiltzailearena. Film horretan, Conneryk James Bond pertsonaia azken aldiz antzeztu zuen.

 Aktoreak 
 Sean Connery: James Bond
 Klaus Maria Brandauer: Maximilian Largo
 Max von Sydow: Ernst Stavro Blofeld
 Bàrbara Carrera: Fatima Blush
 Kim Basinger: Domino Petachi
 Bernie Casey: Felix Leiter
 Alec McCowen: "Q" Boothroyd maiorra
 Edward Fox: "M"
 Pamela Salem: Moneypenny andereinoa
 Rowan Atkinson: Nigel Small-Fawcett
 Saskia Cohen-Tanugi: Nicole
 Pat Roach: Comte Lippe
 Valerie Leon: Dona a les Bahames
 Prunella Gee: Patricia Hearing
 Billy J. Mitchell: Pederson kapitaina
 Van Laast: Kurt Anthony
 Jill Meager: Harreragilea
 Milos Kirek: Kovacs
 Michael Medwin: Chauchard doktorea

 Kanpo estekak 
 Never Say Never Again' filmaren IMDBko fitxa irakurgai 

Kategoria:James Bonden filmak
Kategoria:Irvin Kershnerrek zuzendutako filmak
Kategoria:Erresuma Batuko filmak
Kategoria:Gerra eta arma nuklearrei buruzko filmak
Kategoria:Heroinari buruzko filmak
Kategoria:Bahametan girotutako filmak
Kategoria:Monakon girotutako filmak
Kategoria:1983ko filmak